पेयजल वितरण की कार्य योजना करें तैयार: जिला कलेक्टर
भरतपुर | कलेक्टरडा. एनके गुप्ता ने जन स्वास्थ्य अभियांत्रिकी विभाग के अधीक्षण अभियंता को निर्देश दिए है कि वे द्वितीय चरण के आरओ प्लांटों को 31 मार्च से पूर्व लगवाना सजाना सुनिश्चित करें।
डाॅॅ. गुप्ता सोमवार को कलेक्ट्रेट सभागार में विद्युत, पेयजल, मौसमी बीमारियों एवं विकास योजना की समीक्षा बैठक की अध्यक्षता करते हुए निर्देशित कर रहे थे। उन्होंने कहा कि ग्रामीण क्षेत्र में आरओ प्लांट लगाने के लिए राजकीय विद्यालय अथवा राजकीय कार्यालय भवन परिसरों का प्राथमिकता से उपयोग करें। बैठक में एडीएम प्रशासन ओपी जैन, एडीएम शहर दिनेश जांगिड़, जिला परिषद मुख्य कार्यकारी अधिकारी अंशदीप, एसडीएम पुष्कर मित्तल, नगर विकास न्यास सचिव लक्ष्मीकांत बालोत, पशुपालन विंभाग संयुक्त निदेशक डा. योगेन्द्र सिंह, सीएमएचओ डॉ. गोपाल शर्मा आदि अधिकारी मौजूद थे।
hin_Deva hin_Deva hin_Deva